रेलवे फाटक के पास सफाई कराने की मांग
रूपवास| शहरके लोगों ने नगरपालिका प्रशासन से रेलवे फाटक के पास लग रहे कूड़े के ढेर को जल्द हटवाने की मांग की है। डा. मोतीसिंह राजपूत, विष्णु गर्ग, दीपक कुमार, सतीश चंद आदि ने बताया कि रेलवे फाटक के पास वर्षों से शहर की गंदगी को डाला जा रहा है। जिससे आमजन राहगीर परेशान हैं। वहीं सुअरों की शरणस्थली होने के कारण लोगो में भय है क्योंकि जब फाटक बंद होता है तो लोग फाटक के दोनों ओर रेलगाड़ी के निकलने के इंतजार में खड़े रहते हैं। इतने में ही सुअर लोगों पर हमला कर सामान को छुड़ा ले जाते हैं। वहीं फाटक के पास रहने वाले लोगों को रात-दिन मच्छर काटते रहते हैं। शहर के लोगों ने नगरपालिका प्रशासन से कूड़े के ढेर को हटवाने सफाई कराने एवं जगनेर रोड पर फैल रहे पानी की निकासी कराने की मांग की हैं। नगरपालिका सचिव विमल शर्मा का कहना हैं कि अधिकारियों को शहर की समस्याओं से अवगत करा दिया है लेकिन बजट के अभाव में सभी कार्य रुके पड़े हैं।
hin_Deva hin_Deva